Si Bourdain gradwado kan 1978 sa Culinary Institute of America asin saiyang kinarera an magin beteranong tagasibot sa mga kusinang propesyonal na igdi kabali an dakul na taon komo executive chef sa Brasserie Les Halles sa Manhattan. Siya enot na nabantog sa saiyang librong Kitchen Confidential: Adventures in the Culinary Underbelly, na saro sa pinakamabentang basahon kan taon 2000. An enot niyang pasali sa telebisyon manongod sa pagkakan asin pagbyahe, iyo an A Cooks Tour, na naglawig nin 35ng episodyo sa Food Network poon 2000 sundo 2003. Kan 2005 siya nagkapot kan programa manongod sa culinary asin adbentura kultura sa Travel Channel, titulado Anthony Bourdain: No Reservations (2005–2012) asin an The Layover (2011–2013).Kan 2013, siya naglipat sa CNN sa pagtampok kan Anthony Bourdain: Parts Unknown.